钦定古今图书集成/明伦汇编/官常典/第727卷 > 吕文信 张兴宗
## 钦定古今图书集成/明伦汇编/官常典/第727卷 > 吕文信 张兴宗

按《宋史忠义传》：“文信，文德之弟也。仕至武功大夫，沿
江副司谘议官。德祐初，帅舟师次南康斛林，夹白鹿
矶与北兵遇，战死，特赠定远军承宣使。子师宪，特与
带行阁职，与两子承信郎恩泽，仍立庙赐额。河湖砦
巡检张兴宗亦死之，赠武翼郎，赐缗钱三万，仍与一
子承信郎恩泽。”